তুমুল করতালিতে সভাস্থল কেঁপে উঠল। এই পর্যায়ে যোগেন খুঁড়োকে ধরে মাইকের সামনে নিয়ে গিয়ে ওই নেতাকে ভোট দেওয়ার জন্য জেলেদের অনুরোধ করার কথা বললে খুড়ো তা করল। খুব গুছিয়ে কিছু বলতে না পারলেও মূল কথাটা বুঝতে কারো তেমন সমস্যা হলো না। সভা শেষে বিষ্টু আবার খুড়োকে বাড়ি পৌঁছে দিল। ভোটে তার নেতাকে ভোট দেওয়ার জন্য সে বাকি কটা দিন বারান্দায় বসেই প্রচরণা চালাল। কারো পায়ের শব্দ শুনলেই বলে, ‘এই ভোট কিন্তু যেরকম কইছি সেইরকম দিস, কোনো নড়চড় হয় না যেন।’